b'\n_START_ARTICLE_\nCooktown\xe2\x80\x93Laura Railway\n_START_SECTION_\nRakentaminen\n_START_PARAGRAPH_\n1870-luvulla Queenslandin Palmerin alueella tehtiin kultal\xc3\xb6yt\xc3\xb6, ja Queenslandin hallitus p\xc3\xa4\xc3\xa4tti rakentaa rautatien Cooktownista Palmeriin. Ratalinjalla tehtiin tarvittavat mittausty\xc3\xb6t vuonna 1879. Rautatien rakentaminen aloitettiin 4. huhtikuuta 1884,ja 48 kilometrin mittainen rataosuus Cooktown\xe2\x80\x93Palmer Road avattiin liikenteelle 30. marraskuuta 1885. Palmer Roadin ja Lauran v\xc3\xa4linen osuus avattiin liikenteelle 8. lokakuuta 1888.\n_START_SECTION_\nEhdotettu rataosuus Laura\xe2\x80\x93Maytown\n_START_PARAGRAPH_\nRautatien jatkaminen Laurasta Palmerin kultakentille Maytowniin edellytti Normabyjoen ylitt\xc3\xa4v\xc3\xa4n sillan rakentamista. Silta rakennettiin vuonna 1890, mutta t\xc3\xa4ll\xc3\xb6in kultaesiintym\xc3\xa4t olivat jo ehtym\xc3\xa4ss\xc3\xa4, joten hallitus p\xc3\xa4\xc3\xa4tti keskeytt\xc3\xa4\xc3\xa4 rautatien rakentamisen vuonna 1892. 12\xc2\xa0500\xc2\xa0puntaa maksaneen sillan ylitti ainoastaan yksi koejuna.\n_START_SECTION_\nLiikenne ja useita lakkautuksia\n_START_PARAGRAPH_\nQueenslandin hallitus p\xc3\xa4\xc3\xa4tti sulkea rataosuuden liikenteelt\xc3\xa4 31. tammikuuta 1903. Samana vuonna rataosuus vuokrattiin kaupungille nimelliseen yhden punnan viikkohintaan. Jo vuotta my\xc3\xb6hemmin hallitus otti ratalinjan uudelleen haltuunsa, ja vuonna 1916 rataosalla aloitettiin henkil\xc3\xb6liikenne kiskoautoilla. Viimeinen rautatien seitsem\xc3\xa4st\xc3\xa4 alkuper\xc3\xa4isest\xc3\xa4 veturista romutettiin 1927, ja liikennett\xc3\xa4 hoidettiin kahdella RM80-kiskoautolla, jotka saivat nimikseen Captain Cook ja Endeavour._NEWLINE_Parlamentti p\xc3\xa4\xc3\xa4tti vuonna 1960 lopettaa liikenteen Cooktown\xe2\x80\x93Laura Railwaylla, ja rautatie kalustoineen myytiin romuksi ja purettiin vuonna 1961._NEWLINE_Nykyisin Cooktownin rautatieaseman omistaa Cooktown Creative Arts Association.'